начина на закрепване на резервоара при монтирането му в превозното средство. Производителят също трябва да посочи указания за монтирането, включително максималната сила и момент на затягане, които не предизвикват неприемливи напрежения в резервоара или повреда на повърхността му.
 4.10. Изпитвания за окачествяване на конструкцията
 За одобряването на типа на всеки резервоар е необходимо да се докаже, че материалът, конструкцията, производството и проверката са подходящи за предвиденото предназначение, което се смята за доказано, ако са спазени съответните изисквания относно изпитванията за окачествяване на материала, обобщени в таблица 6.1 в настоящото приложение, и изпитванията за окачествяване на резервоара, обобщени в таблица 6.2 в настоящото приложение, като изпитванията са извършени по съответните методи за изпитване, описани в допълнение А към настоящото приложение. Компетентният орган избира образците на резервоарите или обвивките за изпитванията и присъства на изпитванията. Ако на изпитване се подложат по-голям брой резервоари, отколкото се изискват от настоящото приложение, задължително се документират всички резултати.
 4.11. Проверки и изпитвания на продукцията
 Трябва да се предоставят описания на процеса на проверка и изпитване на продукцията.
 Следните елементи трябва да съответстват на стандарт EN 1251-2 2000:
 а)
 етапи на проверките;
 б)
 планове за изпитване на производството;
 в)
 безразрушително изпитване;
 г)
 поправка;
 д)
 изпитване под налягане.
 4.12. Неизпълнение на изискванията на изпитванията
 В случай на неизпълнение на изискванията на изпитванията се извършват повторни изпитвания, както следва:
 а)
 ако е доказано, че има грешка при извършването на изпитванията или измерването, трябва да се извърши ново изпитване. Ако резултатът от това изпитване е задоволителен, първото изпитване не се взима предвид.
 б)
 ако изпитването е извършено по задоволителен начин, трябва да се определи причината за отрицателния резултат от изпитването.
 Ако отрицателният резултат е получен при безразрушителното изпитване, всички резервоари, определени като дефектни, трябва да се отхвърлят или поправят с използване на одобрен метод. Резервоарите, които не се отхвърлят, се разглеждат като нова партида. Всички изпитвания на прототипа или на партидите са необходими за доказването на приемливостта на новата партида, и трябва да се извършат наново. Ако едно или няколко изпитвания, дори частично, бъдат преценени като незадоволителни, всички резервоари от партидата се отхвърлят.
 4.13. Изменение на конструкцията
 Изменение на конструкцията е всяко изменение при избора на конструктивен материал или изменение на размерите, което не се обхваща от нормалните допустими производствени отклонения.
 Допускат се малки изменения на конструкцията да се окачествяват посредством ограничена програма за изпитване. За измененията на конструкцията, посочени в таблица 6.4, се изискват изпитвания за окачествяване на конструкцията, както е посочено.
 Таблица 6.1
 Изпитвания за окачествяване на конструктивните материали
 Материал на вътрешния съд
 Съответна точка от настоящото приложение
 Изпитване на опън.
 4.3.2
 Изпитване на удар
 4.3.3
 Изпитване на огъване
 4.3.4
 Проверка на заваръчните шевове
 4.3.5
 Таблица 6.2
 Изпитвания за окачествяване на конструкцията на резервоар
 Изпитване и номер на допълнението
 Изпитване на открит пламък
 Приложение 3Б, допълнение А, точка A.1
 Изпитване на падане
 Приложение 3Б, допълнение А, точка A.2
 Изпитване за време на задържане
 Приложение 3Б, допълнение А, точка A.3
 Таблица 6.3
 Критични изисквания към контрола на продукцията
 Контрол на качеството
 Изпитвателни табелки за контрол на производството
 Безразрушително изпитване
